আক্কাদেৱী

আক্কাদেৱী যাক ঠাইভেদে অক্কাদেভি, আক্কা-দেভি বুলিও কোৱা হয়, ১০১০–১০৬৪ খ্ৰীষ্টাব্দWoman, Her History and Her Struggle for Emancipation, By B. S. Chandrababu, L. Thilagavathi. p.158ত কৰ্ণাটকৰ চালুক্য বংশৰ ৰাজকুমাৰী আছিল আৰু বৰ্তমানৰ বিদাৰ, বাগালকোট আৰু বিজাপুৰ জিলাত অৱস্থিত কিশুকাডু নামেৰে জনাজাত অঞ্চলৰ ৰাজ্যপাল আছিল। তেওঁ পশ্চিম চালুক্যৰ ৰজা দ্বিতীয় জয়সিংহৰ ভগ্নী, আৰু প্ৰথম সোমেশ্বৰৰ পেহীয়েক আছিল।

আক্কাদেৱী এজন সুদক্ষ প্ৰশাসক আৰু দক্ষ সেনাপতি হিচাপে সুপৰিচিত আছিল। সেইকাৰণে তেওঁক গুণদাবেদাংগী বুলিও কোৱা হৈছিল, যাৰ অৰ্থ হৈছে "জ্ঞান আৰু গুণৰ সৌন্দৰ্য্য"।

চালুক্যসকলৰ শাসনকাল দক্ষিণ ভাৰতৰ ইতিহাসত এক গুৰুত্বপূৰ্ণ মাইলৰ খুঁটি হিচাপে চিহ্নিত হৈছে আৰু কৰ্ণাটকৰ ইতিহাসত ই এক সোণালী যুগ হিচাপে পৰিগণিত হৈ আছে। ভাৰতৰ দাক্ষিণাত্য মালভূমিত চালুক্যসকলে ৬০০ বছৰতকৈও অধিক সময় ধৰি শাসন কৰিছিল। আক্কাদেৱী পশ্চিম চালুক্য সাম্ৰাজ্যৰ অংশ আছিল। দাক্ষিণাত্যৰ আন এটা অঞ্চলৰ চোলসকলৰ সৈতে, আৰু তেওঁলোকৰ দূৰ সম্পৰ্কীয় ভতিজাক তথা ভেংগীৰ পূব চালুক্যসকলৰ সৈতে তেওঁ অহৰহ সংঘাতত লিপ্ত হৈ থাকিবলগা হৈছিল।

আক্কাদেৱীৰ শাসন কালত নিজ দক্ষতাৰে তেওঁ নিজৰ প্ৰদেশৰ সীমা সম্প্ৰসাৰণ কৰিব পাৰিছিল। বিভিন্ন অনুদানৰ জৰিয়তে শিক্ষাক উৎসাহিত কৰিছিল আৰু জৈন আৰু হিন্দু মন্দিৰত উদাৰতাৰে দান দিছিল।

আক্কাদেৱীক "অতি সুনামী আৰু সুপৰিণতিৰ ব্যক্তি" বুলি কোৱা হৈছিল। ১০২২ চনৰ এখন শিলালিপিত তেওঁক যুদ্ধত ভৈৰৱীৰ দৰেই সাহসী বুলি কোৱা হৈছে। এটা স্থানীয় বিদ্ৰোহ দমন কৰিবলৈ তেওঁ গ'কাগে বা গ'কাকৰ দুৰ্গ ঘেৰাও কৰে। আৰু ব্ৰাহ্মণক শিক্ষা গ্ৰহণৰ ক্ষেত্ৰত বিভিন্ন অনুদান দি উৎসাহিত কৰিছিল বুলি কোৱা হয়।
তথ্যসূত্ৰ

শ্ৰেণী:ৰাজতন্ত্ৰ
শ্ৰেণী:ভাৰতীয় মহিলা যোদ্ধা